user
Hadi lagu weydiyo muxu insaanka kaga duwanyahy xayawaanada?


assistant
Hadii lagu weydiiyo Muxuu insaanka kaga duwanyahay Xayawaanada kale ee dhulka ku nool Ha dhihin "caqliga" waayo Xayawaanada oo dhanba caqli waa leeyihiin , sidoo kale ha dhihin "Hadalka" waayo Xayawaanada oo dhan way hadlaan.
Ma jiro Xayawaan bilaa caqli ah oo bilaa hadala.

Mana jirto saynis ahaan wax farqi ah oo u dhexeeya dameerka iyo insaanka aan ka ahayn inuu muuqaalkoodu kala duwanyahay sababo la xiriirta qaabka jirkooda biology ahaan.!

Haddaba Insaanka 3 shay buu kaga duwannahay Xayawaanada dhulka kula nool 
1● Xirashada dharka iyo isqurxinta: 
Allah wuxuu yiri: 
《يَٰبَنِىٓ ءَادَمَ قَدْ أَنزَلْنَا عَلَيْكُمْ لِبَاسًا يُوَٰرِى سَوْءَٰتِكُمْ وَرِيشًا ۖ وَلِبَاسُ ٱلتَّقْوَىٰ ذَٰلِكَ خَيْرٌ ۚ ذَٰلِكَ مِنْ ءَايَٰتِ ٱللَّهِ لَعَلَّهُمْ يَذَّكَّرُونَ》
"Ilmo aadamoow dhabtii waxaan idin soo dajinay dhar qarinaya Cawradiina iyo Riish(Dharka laysku qurxiyo) , labiska alle ka cabsiga kaas ayaa Door roon, Arinkaas(dharka) wuxuu kamid yahay aayadaha alle lagu garto waxay mudanyihiin inay waansamaan".

U fiirso aayadan alle wuxuu noogu sheegay sedex shay oo Astur u ah insaanka , mid waa dharka lagu qariyo cawrada xasaasiga ah ee Ceebta ku ah dadka Dabcigooda in la muujiyo sidaas darteed alle wuxuu noo fududeeyay Qaabkii aan ku heli lahayn asturias waana inuu biyo cirka nooga soo dejiyey kadibna dhir noo soo saaray annaga aan dhirtaas ka sameysanay dharkaas.

Mid kale waa dharka riiishka ah, waa dharka xaragada iyo quruxda ee lagu labisto .
Midka sedexaadka waa dharka alle ka cabsiga
Kaas ayaana khayr badan, macnaha dharkaas kale insaanka oo dhan baa ka siman Balse dharka taqwada Mu'miniinta ayaa la gaar ah.
Ma jiro xayawaan aan insaanka ahayn oo dhar xirta dhamaantood ayagoo qaawan bay iska dhaqmaan balse insaanka may.

2● Amaanada diinta: Waa imtixaan insaanka la marinayo oo uu kaga duwanyahay xayawaanada kale , waxaa lagu Tijaabinayaa Amar qaadasho oo ka kooban wax la sameynayo iyo wax laga tagayo ayadoo qalbigana laga reebo ikhlaas iyo baraxtir .
Alle wuxuu yiri 
《إِنَّا عَرَضْنَا ٱلْأَمَانَةَ عَلَى ٱلسَّمَٰوَٰتِ وَٱلْأَرْضِ وَٱلْجِبَالِ فَأَبَيْنَ أَن يَحْمِلْنَهَا وَأَشْفَقْنَ مِنْهَا وَحَمَلَهَا ٱلْإِنسَٰنُ ۖ إِنَّهُۥ كَانَ ظَلُومًا جَهُولًا》
"Waxaan Amaanada(diinta) usoo bandhigmay cirarka , dhulka iyo buuraha way diideen inay xambaaraan wayna ka baqeen imtixaankaas, waxaa xambaaray insaanka, asaga wuxuu ahaaday Gaboodfal badane jahli badan" 
Amaanadaas anaga ayaa niri waan kasoo bixi karnaa waana markii Uu alle dhamaanteen nagasoo saaray dhabarka aabaheen aadam kadibna Na weydiiyey "Miyaanan anigu rabbigiina ahayn?" Annagana aan ku jawaabnay " Haa waan qirnay inaad rabbigeen tahay" .

Kadib buu alle Amaanada noosoo bandhigay Anagoon ka laba labayn baan aqbalnay , kadib waa nala dilay oo waxaa nalaku celiyey Dhabarka aabaheen , sidaas darteed buu qof walba oo insaan ah si dabiici ugu dareemaa Jiritaanka alle iyo amaanada waa tuu suaalo badan is weydiiyo markuu kaligii noqodo "yaa ku abuuray? Maxaa laguu abuuray? Maxaad u dhiman maxaase ka dambeeya geerida?....
Suaalahaas ruuxdiisa ayaa weydiinaysa ilaahay unbaana oga jawaabi kara .

Ma jiro xayawaan kale oo suaalahaas is weydiiyo waayo ayagu amaano ma saarna.!
3● Wax qorista iyo akhriska : Waxyaabaha uu insaanku la gaarka yahay bay kamid tahay qoraalka iyo akhriska , ma jiro xayawaan kale oo akhrin kara ama qori kara .
Alle wuxuu yiri 
ٱلرَّحۡمَٰنُ ١ عَلَّمَ ٱلۡقُرۡءَانَ ٢ خَلَقَ ٱلۡإِنسَٰنَ ٣ عَلَّمَهُ ٱلۡبَيَانَ 
"Naxariis badnuhu asaga ayaa quraanka baray, insaanka ayuu abuuray wuxuuna baray cadaynta warka" 
Sidoo kale alle wuxuu yiri 
 نٓۚ وَٱلۡقَلَمِ وَمَا يَسۡطُرُونَ ...
"Nuun, qalinkii baan ku dhaartay iyo waxay qorayaan" 
Tanina waa astaan kale oo u gaar ah insaanka, wuxuu awoodaa inuu hadlo, gabyo , qoro oo akhriyo mana jiro xayawaan kula mid ah arinkan.